OzLabs/hebrew-wiki-articles huggingface dataset:
רחל פלדחי ברנר

רחל פלדחי ברנר (2 ביולי 1946 – 4 בפברואר 2021) הייתה חוקרת ספרות, פרופסור מן המניין במחלקה לשפה וספרות עברית באוניברסיטת ויסקונסין–מדיסון.

==ביוגרפיה==
פלדחי ברנר נולדה ב זאבז'ה שבדרום פולין למיכאל והלנה פלדחי ועלתה לישראל עם משפחתה בשנת 1956. גדלה ברמת אביב, סיימה תואר ראשון בספרות אנגלית באוניברסיטת תל אביב (1968), ותואר שני ב (1976). את הדוקטורט קיבלה במחלקה לאנגלית באוניברסיטת יורק בטורונטו בשנת 1986 על מחקרה אודות הסופר היהודי-קנדי מרדכי ריצ'לר. עבודה זו אף פורסמה מאוחר יותר כספר שיצא לאור בשנת 1989.

בשנת 1992 הצטרפה לסגל המחלקה לשפה וספרות עברית באוניברסיטת וינסקונסין, שם לימדה עד יומה האחרון. בין השנים 2004 ל־2007 כיהנה כראש המחלקה. בנוסף הייתה חברה פעילה במרכז ללימודי יהדות, במרכז ללימודי המזרח התיכון ובמרכז ללימודי רוסיה, מזרח אירופה ומרכז אסיה של אוניבריסטת וינסקונסין.

רחל פלדחי ברנר פרסמה עשרות מאמרים בכל תחומי מחקרה וזכתה לפרסים רבים. הייתה חברה במערכות כתבי-עת ובמסגרות בין-לאומיות לחקר הספרות עברית. בשנים 2007–2009 כיהנה כנשיאת האגודה ללימודי ישראל.

נפטרה ב-4 בפברואר 2021 ונקברה בוושינגטון.

==ספריה==
<div style="direction: ltr;">
* Assimilation and Assertion: The Response to the Holocaust in Mordecai Bichler's Writing, New York, P. Lang, 1989
* A. M. Klein. the Father of Canadian Jewish Literature: Essays in Poetics of Humanistic Passion, Lewiston, NY. Edwin Mellon Press, 1990
* Writing as Resistance: Four Women Confronting the Holocaust: Edith Stein, Simon Weil, Anne Frank, Etty Hillesum Lewiston, University Park. Pa, Pennsylvania State University Press, 1997
* Intextricably Bonded: Israel Arab and Jewish Writers Re-Visioning Culture, Madiso, Wisc., University of Wisconsin Press, 2003

</div>
*החופש ליצור: האמנית והעולם ביצירתה של רות אלמוג, הוצאת הקיבוץ המאוחד, 2008

<div style="direction: ltr;">
* The Ethics of Witnessing: The Holocaust in Polish Writers' Diaries fro Warsaw, 1939-1945, Evanston. Illinois, Northwestern University Press, 2014

</div>

==לקריאה נוספת==
<div style="direction: ltr;">
* Lang, B., Review of Rachel Feldhay Brenner Writing as Resistance: Four Women Confronting the Holocaust, AJS Review, Vol. 24 (1999), pp. 156-160
</div>

==קישורים חיצוניים==
* 

קטגוריה:חוקרות ספרות ישראליות
קטגוריה:חוקרי ספרות ישראלים
קטגוריה:בוגרות אוניברסיטת תל אביב
קטגוריה:בוגרות אוניברסיטת יורק
קטגוריה:בוגרי אוניברסיטת תל אביב
קטגוריה:בוגרי אוניברסיטת יורק
קטגוריה:מהגרות מישראל לארצות הברית
קטגוריה:מהגרים מישראל לארצות הברית
קטגוריה:סגל אוניברסיטת ויסקונסין–מדיסון
קטגוריה:ישראליות ילידות פולין
קטגוריה:ישראלים ילידי פולין
קטגוריה:אמריקאים ישראלים
קטגוריה:נשיאי האגודה ללימודי ישראל
קטגוריה:עולות בשנות ה-1950
קטגוריה:עולים בשנות ה-1950
קטגוריה:ישראליות שנולדו ב-1946
קטגוריה:ישראלים שנולדו ב-1946
קטגוריה:אמריקאיות שנולדו ב-1946
קטגוריה:אמריקאים שנולדו ב-1946
קטגוריה:ישראליות שנפטרו ב-2021
קטגוריה:ישראלים שנפטרו ב-2021
קטגוריה:אמריקאיות שנפטרו ב-2021
קטגוריה:אמריקאים שנפטרו ב-2021
משרד ההגנה (גרמניה)

בניין המטה המשני בברלין
משרד ההגנה (בגרמנית: Das Bundesministerium der Verteidigung, בקיצור: BMVg, עד שנת 1972 נקרא בשם BMVtg) היא רשות פדרלית עליונה של הרפובליקה הפדרלית של גרמניה, שהוקמה ב־7 ביוני 1955 (בשנת 1990 עם איחוד גרמניה מחדש). בתוך הממשלה הפדרלית, משרד ההגנה הוא המחלקה המומחית להגנה צבאית וכל הנושאים של הבונדסוור. זוהי הסמכות הצבאית הגבוהה ביותר עבור הכוחות המזוינים וסמכות השירות הגבוהה ביותר עבור ממשל הבונדסוור.

המטה העיקרי של משרד ההגנה ממוקם בבון עם משרד משני בברלין שהוקם בשנת 1993. נכון לשנת 2021, המשרד מונה סה"כ כ־3,730 עובדים, מתוכם 3,230 עובדים בבון ואילו כ־500 עובדים בברלין. על פי סעיף 65 א' לחוקה הגרמנית, שר ההגנה הפדרלי הוא המפקד הראשי של הכוחות המזוינים של גרמניה (בונדסוור), עם כ־265,019 חיילים ואזרחים פעילים. מפקדת הצבא היא שרת ההגנה הגרמנית כריסטינה למברכט. בעתות חירום, הקנצלר מקבל לידיו את הפיקוד על הבונדסוור.

תקציב הביטחון, נכון לשנת 2022, עומד על כ 60 מיליארד אירו. ההוצאה בתקציב הביטחון (סעיף 14 לתקציב הפדרלי) מחולקת לארבע קטגוריות בסיסיות: הוצאות תפעול, חוזי תפעול לפיתוח נוסף של הצבא, הוצאות השקעה והוצאות אספקה. (*החל מ-2022 תקציב הבונדסוור יהיה 100 מיליארד יורו).

== מבנה ארגוני ==
ב־1 באפריל 2012 משרד ההגנה הפדרלי שינה את ארגונו למבנה הכללי הבא:

=== מחלקות ===
המשרד מחולק לעשר מחלקות, הממוקמות במטה הראשי בבון, כמו גם בברלין.
* המחלקה למדיניות (Pol)
* מחלקת הציוד (A)
* מחלקת טכנולוגיית הסייבר/מידע (CIT)
* מחלקת התכנון (Plg)
* מחלקת הכוחות המזוינים (FuSK)
* מחלקת האסטרטגיה והתפעול (SE)
* המחלקה לתקציב ושליטה (HC)
* המחלקה למשפטים (R)
* מחלקת משאבי אנוש (P)
* המחלקה לתשתיות, הגנת הסביבה ושירותים (IUD)

=== משרדים וסוכנויות הכפופים ישירות למשרד ההגנה ===
* הפיקוד המבצעי של הבונדסוור (EinsFüKdoBw), שווילווסי
* האקדמיה לפיקוד ומנהיגות (FüAkBw), המבורג
* משרד התעופה של הבונדסוור (LufABw), קלן
* המשרד לתכנון ומדיניות (PlgABw), ברלין וטאופקירכן
* המרכז למנהיגות פנימית (ZInFü), קובלנץ ובסטראוסברג
* השירות לסיכול ריגול צבאי (MAD), קלן

==שר ההגנה הפדרלי ==
בראש המשרד עומד שר ההגנה הפדרלי (בגרמנית: Bundesminister der Verteidigung), החבר בקבינט של הממשל הפדרלי וכן המפקד העליון של הכוחות המזוינים בימי שלום, אך עם הכרזת מלחמה או מצב חירום, סמכות הפיקוד על הכוחות המזוינים עוברת לידי הקנצלר הפדרלי.<ref name=":0"></ref>

== קישורים חיצוניים ==

* 

== הערות שוליים ==

הגנה
קטגוריה:בונדסוור
גרמניה
ג'ארד אייזקמן

ג'ארד אייזקמן (באנגלית: Jared Isaacman) הוא איש עסקים וטייס אמריקאי ממוצא יהודי. הוא המייסד והמנכ"ל של Shift4 Payments, חברת עיבוד תשלומים.<ref name="forbes20201007"></ref>

== חייו ==
אייזקמן הוא הצעיר מבין שלושה ילדים ונולד בניו ג'רזי. בגיל 14 החל לעבוד בביצוע שירות טכני ותיקון למחשבים.<ref name="fcompany20150413"></ref> שנתיים לאחר מכן, הוא קיבל הצעה לעבודה במשרה מלאה אצל אחד מלקוחותיו, ולכן בחר לעזוב את לימודיו בבית הספר התיכון וקיבל את התפקיד. בהמשך השלים הדרישות וקיבל תעודת בוגר 12 שנות לימוד.

בשנת 2004 החל אייזקמן ללמוד טיסה. בשנת 2009 הוא קבע שיא עולמי בהקפת כדור הארץ במטוס מנהלים, בזמן של מעט יותר מ־62 שעות, בכך שבר שיא עולם קודם בכ-20 שעות.<ref name="nj20090415"></ref>

== קריירה מקצועית ==
בשנת 2005 היה אייזקמן מייסד-שותף בחברת עיבוד תשלומים קמעונאית בשם United Bank Card, אשר שמה שונה בהמשך ל-Harbortouch, חברה עוסקת בתשלומים קמעונאיים ומבוססת בפנסילבניה. אייזקמן שימש מנכ"ל מייסד לחברה. בשנת 2015 החברה הייתה רווחית לאורך למעלה מעשור שנים ועיבדה תשלומים בסך 11 מיליארד דולר בשנה משישים אלף קמעונאים, עם הכנסות של 300 מיליון דולר. בשנת 2020 שונה שמה של החברה פעם נוספת ל- Shift4 Payments, אייזקמן נותר כמנכ"ל והחברה עיבדה תשלומים בסך 200 מיליארד דולר בשנה.

בשנת 2012 הוא ייסד את חברת Draken International, חברה שבסיסה בפלורידה ומכשירה טייסים עבור הכוחות המזוינים של ארצות הברית.<ref name="inc20171025"></ref> לחברה כ-70 מטוסי קרב, בהם מטוסי מיג-21 לדימוי אויב והיא הגדולה מסוגה בארצות הברית.

בספטמבר 2021 המריא אייזקמן לחלל כמפקד טיסת Inspiration4 של חברת SpaceX. זו הייתה הטיסה הראשונה לחלל בה השתתפו אסטרונאוטים אזרחים בלבד, בחללית דרגון אשר שוגרה במשגר חלליות פאלקון 9.<ref name="ars20210201"></ref> אייזקמן מימן את טיסת החלל הזו, עבור כלל הצוות.

==קישורים חיצוניים==

==הערות שוליים==

קטגוריה:אסטרונאוטים אמריקאים
קטגוריה:מנכ"לים אמריקאים
קטגוריה:מיליארדרים אמריקאים
קטגוריה:אמריקאים שנולדו ב-1983
אילן סיגל

אילן סיגל (נולד ב-7 בדצמבר 1975) הוא מנכ"ל חברות תקשורת ומנהל שיווק ישראלי, מנכ"ל של חברת פלאפון וכן של חברת yes. בעברו, שימש גם כמנכ"ל של בזק בינלאומי ושל גולן טלקום.

==ביוגרפיה==
סיגל גדל והתחנך בפתח תקווה. בוגר תואר ראשון בתקשורת מהמסלול האקדמי המכללה למינהל, בוגר תואר שני במנהל עסקים ממכללת הקריה האקדמית אונו.

הוא נשוי לילנה, ולהם שתי בנות משותפות.

=== קריירה ===
שימש כמרצה בנושאי שיווק ודיגיטל. שימש כמנהל שיווק באינטרנט זהב וב-012.

שימש כסמנכ"ל השיווק של קבוצת אלפא הכוללת את החברות פלאפון תקשורת, בזק בינלאומי ו-yes הטלוויזיה בלוויין. עבד כ־14 שנה בקבוצת בזק. שימש כמנהל אגף השיווק של בזק.

בין השנים 2015 ל-2020 שימש כסמנכ"ל השיווק של פלאפון.

בשנתיים האחרונות שלו בקבוצה, שימש כסמנכ"ל השיווק והפיתוח העסקי של yes ובזק בינלאומי בנוסף על תפקידו בפלאפון.

צוין בין 100 המשפיעים של אתר הדיגיטל הישראלי, נבחר לאיש השיווק של אוקטובר 2017 של איגוד השיווק הישראלי, וכן לאיש השיווק של אוגוסט 2020 של אתר חדשות השיווק הישראלי ICE.

בשנת 2020 סיים את עבודתו בקבוצה.

ב-1 בפברואר 2021 החל לשמש כמנכ"ל גולן טלקום, חברה-בת של סלקום. הוא שימש גם כמנהל הפיתוח העסקי בקבוצת סלקום, וחבר בהנהלת סלקום.

במאי 2022, מונה כמנכ"ל החברות פלאפון, yes ובזק בינלאומי. בינואר 2023 מונה רון גלב למנכ"ל בזק בינלאומי, כשסיגל נשאר מנכ"ל פלאפון ו-yes.

==קישורים חיצוניים==

* 
* [https://www.ishivuk.co.il/corona-ilan/ ראיון עם אילן סיגל, סמנכ”ל שיווק פלאפון, yes ובזק בינלאומי], באתר איגוד השיווק הישראלי, 24 במרץ 2020

== הערות שוליים ==

קטגוריה:דירקטורים ישראלים
קטגוריה:מנכ"לים ישראלים
קטגוריה:בוגרי המסלול האקדמי המכללה למינהל
קטגוריה:בוגרי הקריה האקדמית אונו
קטגוריה:ישראלים שנולדו ב-1975
ג'ושוע זירקזיי

ג'ושוע אורובוזה זירקזיי (בהולנדית: Joshua Orobosa Zirkzee; נולד ב־22 במאי 2001) הוא כדורגלן הולנדי המשחק בעמדת החלוץ במנצ'סטר יונייטד.

== קריירת מועדונים ==
זירקזיי נולד בסיכדאם, לאמא ניגרית ואבא הולנדי. הוא החל את הקריירה שלו בגיל חמש ב־VV הקלינגן לאחר שמשפחתו עברה מקום מגורים. ב-2010 עבר למחלקת הנוער של ספרטה 20'. ב-2013 החל לשחק במחלקת הנוער של דן האג בה שיחק שלוש שנים עד שעזב למחלקת הנוער של פיינורד. לאחר שנה מרשימה במחלקת הנוער של פיינורד, הוא יצא ממדינתו ושיחק בקבוצת הנוער של באיירן מינכן.

ב-1 במרץ 2019 כבש שלושער במשחק הבכורה שלו במדי קבוצת המילואים של באיירן מינכן. יום לאחר מכן, כבש את השער המכריע בקבוצת הנוער של באיירן מינכן. הופעת הבכורה הרשמית שלו הייתה ביולי 2019, בקבוצה השנייה של באיירן מינכן בליגה השלישית בגרמניה.

בדצמבר 2019 ערך את משחק הבכורה שלו בקבוצה הראשונה של המועדון במשחק בליגת האלופות נגד טוטנהאם הוטספר.

ב-31 בינואר 2021 הושאל לפארמה עם אופציה לקנייה בתום תקופת ההשאלה.

ב-3 באוגוסט 2021 הושאל לאנדרלכט הבלגית לעונה אחת.<ref></ref>

ב-30 באוגוסט 2022 חתם בבולוניה מהסרייה א'.

ב-14 ביולי 2024 חתם לחמש שנים עם אופציה לשנה נוספת במנצ'סטר יונייטד.

== קריירת נבחרות ==
זירקזיי שיחק בכל הנבחרות הצעירות של הולנד ונכלל בסגל נבחרת הולנד עד גיל 21. ב-12 ביוני 2024 זומן זירקזיי לראשונה לסגל הנבחרת הבוגרת לקראת יורו 2024. בעקבות פציעתו של טון קופמיינרס.<ref></ref>

== תארים ==
באיירן מינכן
* הסופר קאפ הגרמני: 2022

== קישורים חיצוניים ==

== הערות שוליים ==

קטגוריה:חלוצי כדורגל הולנדים
קטגוריה:כדורגלני באיירן מינכן
קטגוריה:כדורגלני פארמה
קטגוריה:כדורגלני אנדרלכט
קטגוריה:כדורגלני בולוניה
קטגוריה:כדורגלני מנצ'סטר יונייטד
קטגוריה:הולנדים שנולדו ב-2001
יחסי וייטנאם – ניו זילנד

יחסי וייטנאם–ניו זילנד הם היחסים הדיפלומטיים שבין וייטנאם וניו זילנד. לניו זילנד יש שגרירות בהאנוי וקונסוליה כללית בהו צ'י מין סיטי. לווייטנאם יש שגרירות בולינגטון.

== היסטוריה ==
שתי המדינות כוננו יחסים ב-1975, כאשר ניו זילנד הייתה אחת המדינות הראשונות שייצרו יחסים דיפלומטיים עם וייטנאם שזה עתה אוחדה.

שתי המדינות חגגו 40 שנה ליחסים דיפלומטיים בשנת 2015. טיסות ישירות בין שתי המדינות החלו בשנת 2016.

=== מלחמת וייטנאם ===
ניו זילנד השתתפה במלחמת וייטנאם ושלחה כ-3,000 אנשי צבא ואזרחים בתמיכה בדרום וייטנאם.

== ביקורים רשמיים ==
בשנת 2013, שר ההגנה הווייטנאמי גנרל פונג קוואנג תאן טס לניו זילנד ונפגש עם שר הביטחון ג'ונתן קולמן ושר החוץ מוריי מקולי. בנובמבר 2016 ביקר סגן ראש הממשלה פאם בינה מין בניו זילנד ונפגש עם מאריי מקולי כמו גם עם ראש הממשלה ביל אינגליש. במאי 2017 ביקר שר הסחר הניו זילנדי, טוד מקליי, בווייטנאם ופגש את ראש הממשלה נגווין שואן פוק ושר התעשייה והמסחר טראן טואן אנח.

== סחר ==
נכון לנובמבר 2015, וייטנאם הייתה שוק הייצוא הצומח ביותר בניו זילנד ושוק הייצוא ה-19 בגודלה; זה הוביל להסכמים על תעופה, בריאות וחינוך בין שתי המדינות. מוקדם יותר באותה שנה הוגדר על ידי שתי המדינות יעד להכפיל את הסחר בין שתיהן.

== פזורה ==
בניו זילנד יש קהילה וייטנאמית קטנה יחסית המונה כ-6,000 איש, המורכבת מפליטים ומשפחותיהם, מהגרים כלכליים וסטודנטים.

== הערות שוליים ==
גוטהרדט קוהל

גוטהרדט קוהל (בגרמנית: Gotthardt Kuehl; 28 בנובמבר 1850 – 9 בינואר 1915) היה צייר גרמני ונציג של האימפרסיוניזם הגרמני הוותיק, שנהנה ממוניטין בינלאומי גבוה במהלך חייו.<ref>Kurt Pilz (1982), "Kuehl, Gotthardt", Neue Deutsche Biographie (NDB) (in German), 13, Berlin: Duncker & Humblot, pp. 187–188</ref>

== ביוגרפיה ==
קוהל היה בנו של סיימון קוהל, מורה ואורגניסט בכנסיית סנט לורנץ הישנה. הוא למד באקדמיה לאמנות בדרזדן (1867) ובאקדמיה לאמנויות יפות במינכן (1870), התגורר בפריז בין השנים 1878–1889 ולמד את ציורי המאסטרים הישנים בנסיעות לאיטליה והולנד.

מעל לכל, קוהל צייר חללי פנים יפים, גם עם היבט חברתי (בית יתומים של ליבק); בהמשך גם נופים ארכיטקטוניים, המבוססים במיוחד על מוטיבים של דרזדן.

בתחילת המאה, יחד עם קרל באנצר, קוהל היה הכוח המניע מאחורי הקמת האגודה החופשית של אמני דרזדן ושל איגוד האמנים החזותיים בדרזדן, שנוסד כעבור שנה. גם באנצר וגם קוהל למדו בפריז והביאו לדראזדן סגנונות חדשים של אימפרסיוניזם. עם האגודה החופשית של אמני דרזדן ואיגוד האמנים החזותיים בדרזדן, הוקם הזצסיון הראשון בדרזדן בשנת 1893.

בשנת 1895 הפך לפרופסור באקדמיה לאמנות בדרזדן. בשנת 1896 קיבל מדליית זהב גדולה בתערוכת האמנות הבינלאומית בברלין. בשנת 1902 הקים את אגודת האמנים Die Elbier. גוטהרד קוהל היה גם אחד מחברי ההנהלה המוקדמים של התאחדות האמנים הגרמנית.<ref></ref> בשנת 1909 היה חבר מייסד באגודת האמנים בדרזדן. בשנת 1913 הוענק לו מסדר מקסימיליאן הבווארי למדע ואמנות.

בשנת 1888 התחתן קוהל עם הנרייטה סימונזון-קסטלי (1860–1921), בתו של הצייר דייוויד סימונזון. הוא לימד בדרזדן עד מותו.

== מורשתו ==
בדרזדן-שטרלן קיים רחוב גוטהרדט קוהל המנציח את הצייר. הוא ממוקם ליד הסטודיו שלו.<ref></ref>

בליבק נקרא על שמו בית הספר שנבנה במקום בית הספר הישן של בית הוריו, בשנת 1934.

== גלריה ==
<gallery mode="packed" heights="160px">
File:Gotthardt_Kuehl_Pariser_Kai_1885.jpg|פריז
File:Gotthardt_Kuehl_Lübecker_Waisenhaus_1894.jpg|בית יתומים בליבק
File:Gotthardt_Kuehl_Das_Gartenzimmer_c1897.jpg|חדר וגן
File:Gotthardt_Kuehl_Blick_auf_Dresden.jpg|מראה דרזדן
File:Gotthardt Kuehl Petit Malheur.jpg|תאונה קטנה
File:Gotthardt_Kuehl_Im_Café.jpg|בבית הקפה
</gallery>

== קישורים חיצוניים ==

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1850
קטגוריה:גרמנים שנפטרו ב-1915
תהילים ק"א

תהילים ק"א הוא המזמור ה-101 בספר תהילים (ה-100 בתרגום השבעים ובוולגטה). המזמור הוא חלק ממזמורי החכמה – הוא עוסק במשפט ומתאר את עדיפות הצדיק על פני הרשע. המזמור הוא אחד מארבעה עשר מזמורים הפותחים במילה 'לדָוִד'.<ref>ראו פרקים: כ"ד, כ"ה, כ"ו, כ"ז, כ"ח, ל"ב, ל"ד, ל"ה, ל"ז, ק"א, ק"ג, ק"י, קל"ח, קמ"ד.</ref>

== מבנה ותוכן המזמור ==
המזמור עוסק בצדק ובמשפט, ובהעדפת הצדיקים אל מול הרשעים. המשורר נוהג בדרך ישרה, מרחיק ממנו רשעים בעודו מקרב אליו את הצדיקים ונלחם בכלל הרשעים בעולם.

יש שהגדירו את המזמור כמזמור מלך, כיוון שהמשורר אינו אדם פשוט אלא בעל כוח – הוא יכול להילחם ברשעים ולהושיב לידו צדיקים. חלק טענו שהמזמור היה מיועד להאמר על ידי המלך בעת ההמלכה או מדי יום. עם זאת, בניגוד למזמורי מלך אחרים – לא מוזכרת המילה "מלך" או "משיח", אין עיסוק במלוכה אלא בחכמה והמשורר לא מוצג כבחיר האל. לפיכך המזמור נוטה לכיוון מזמורי החכמה, אך איננו מזמור חכמה רגיל.<ref name=":02">יאיר הופמן, עולם התנ"ך: תהילים ב, תל אביב, דודיזון עתי, 1995, עמ' 117</ref>

יש המחלקים את המזמור כך:
{| class="wikitable"
!פסוקים
!כותרת
|-
|א'
|פתיחה
|-
|ב'-ד'
|המשורר מכוון עצמו אל הדרך הטובה
|-
|ה'-ח'
|המשורר מרחיק את הרשעים ומקרב את הצדיקים
|}

== בספרות חז"ל ==
ב וכן ב הגמרא דורשת את פסוק א' ולומדת שגם אם אלוהים עושה משפט וגם אם הוא עושה חסד צריך לשיר ולזמר לו. רעיון דומה מופיע ב.

מדרש תהלים על המזמור דורש את בחירת שבט אהרון לכהונה. המדרש עובר על כל השבטים ומונה מידות רעות על פי הפסוקים במזמור למעט שבט יהודה עליו המדרש אומר: .

== קישורים חיצוניים ==

== הערות שוליים ==

ק"א
סיטרואן סוג B12

סיטרואן סוג B12 (בצרפתית: Citroën Type B12) היא מכונית שיוצרה במספר צורות גוף פתוחות וסגורות הכוללות: מכונית משפחתית, מכונית קופה, רודסטר, קבריולה וטנדר.

דגמי "סיטרואן סוג B12" הם מתוצרת יצרנית הרכב הצרפתית סיטרואן אשר יוצרו בין השנים 1925–1927 בצרפת.

חלקם של דגמי "סיטרואן סוג B12" הוגדרו כסוג של מכונית "Torpedo (car)" .

יוצרו 38,381 יחידות.

המתחרים הגדולים היו: דגם פיג'ו סוג 177 מתוצרת פיג'ו ודגם רנו KZ מתוצרת רנו.

==תצורות==
* "Torpedo" בתצורה 4 דלתות סדאן.
* "Torpedo" בתצורה פתוחה (קבריולה).
* "Torpedo Sport".
* "Conduite Intérieure" (saloon/sedan)".
* "Coupé De Ville".
* לנדולט
* טנדר בסגנון "Torpédo commercial", היה קרוי "Boulangère" (אופה, כלומר: לשנע סוגי לחם).

==ממאפייני "סיטרואן סוג B12"==
* "סיטרואן סוג B12" הוצג לראשונה בתערוכת הרכב של פריז באוקטובר 1925.
* שלדה: מסגרת נפרדת עם אבני צד וקורות פלדה, גוף פלדה (בדגמי "טורפדו"), מסגרת נפרדת עם אבני צד פלדה וקורות רוחב, פלדה מעורבת ומרכב עץ (בדגמי: קבריולה, קופה, ולנדולט).
* הצתה: באמצעות מגנט.
* מנוע: מנוע בנזין קדמי-אורכי, גל ארכובה על שני מיסבים עיקריים, גל זיזים בארכובה.
* מנוע קירור מים עם רדיאטור ומאוורר.
* סוג הנעה: הנעה אחורית.
* מאייד אופקי תוצרת "Solex".
* מערכת בלימה: בלמי תופים על הגלגלים הקדמיים בתוספת תוף אחורי, ביציאת תיבת ההילוכים, בקרת כבלים.
* מתלים: מתלה קדמי – סרן קשיח עם קפיצי עלים חצי אליפטיים, ללא בולמי זעזועים, מתלה אחורי – סרן קשיח עם חפיפה של שני קפיצי עלים, כולל בולמי חיכוך.

==גלריה==
<gallery mode="packed" heights="100">
קובץ:Citroën B12, red.jpg | "סיטרואן סוג B12"
קובץ:Citroen B12 Torpedo Cabrio.JPG | "סיטרואן סוג B12" - טורפדו קבריולה
קובץ:CitroënB12a.jpg | "סיטרואן סוג B12" - קבריולה
קובץ:Paris - Retromobile 2013 - Citroën B12 - 1926 - 012.jpg | "סיטרואן סוג B12", שנת 1926
קובץ:Paris - Retromobile 2013 - Citroën B12 - 1926 - 010.jpg | "סיטרואן סוג B12", שנת 1926
קובץ:Citroen B10 or B12 c.1925-6 (14643537847).jpg | "סיטרואן סוג B12"
קובץ:Citroën b12 6656.JPG | "סיטרואן סוג B12" - מבט לתא הנהג ולוח מחוונים
קובץ:Citroën B Boulangère int.jpg | "סיטרואן סוג B12" - טנדר, מבט לתא הנהג
קובץ:Citroen B10 or B12 c.1925-6 (14643391000).jpg | מבט למנוע שהורכב ב"סיטרואן סוג B12"
</gallery>

<gallery mode="packed" heights="100">
קובץ:Citroën B Boulangère 4.jpg | "סיטרואן סוג B12" - טנדר
קובץ:Citroën B12 'Boulangère' (côté).jpg | "סיטרואן סוג B12" - טנדר
קובץ:Citroën B12 Boulangère (¾ AR).jpg | "סיטרואן סוג B12" - טנדר
קובץ:Citroën B12 'Boulangère' (¾ AV).jpg | "סיטרואן סוג B12" - טנדר
</gallery>

==ראו גם==
* סיטרואן
* סיטרואן סוג B15

==קישורים חיצוניים==

* 

==הערות שוליים==

קטגוריה:מכוניות משפחתיות
קטגוריה:מכוניות קופה
קטגוריה:מכוניות קבריולה
קטגוריה:מכוניות לנדולט
קטגוריה:טנדרים
קטגוריה:דגמי מכוניות שהושקו ב-1925
קטגוריה:מכוניות צרפתיות
B12
פלורי יאגודה

פלורי יאגודה (באנגלית: Flory Jagoda; 21 בדצמבר 1923, סרייבו, ממלכת הסרבים, הקרואטים והסלובנים – 29 בינואר 2021, אלכסנדריה, וירג'יניה, ארצות הברית) הייתה זמרת-יוצרת, מלחינה, וגיטריסטית יהודייה, בת קהילת סרייבו אשר פעלה בעיקר בארצות הברית. יאגודה הייתה מהזמרות והמלחינות הבולטות בלאדינו, ולאורך הקריירה ארוכת השנים שלה, שימרה וחידשה ניגונים ורומנסות בלאדינו.

==קורות חייה==
נולדה ב-1923 בסרייבו בשם פְלוֹרָה פָּאפּוֹ. בילדותה, התגרשו הוריה והיא עברה עם אימה רוזה לבית אָלְטָרָץ לעיירה ולאסניצה ושם התחנכה במשפחה ספרדית מסורתית והכירה את השירה העממית בלאדינו, בעיקר מסבתה שהייתה זמרת פולקלור. בהמשך, נישאה אימה למיכאל קָבִּילְיוֹ והמשפחה עברה לזאגרב.

ב-1941 עם הפלישה הנאצית ליוגוסלביה, נמלטה פלורי בזהות בדויה לספליט וב-1943 עברה לבארי באיטליה. בבארי פגשה פלורי את הארי יאגודה אשר היה חייל בצבא ארצות הברית. פלורי נישאה להארי יאגודה והייתה לכלת מלחמה. ב-1946 עבר הזוג לינגסטאון בארצות הברית ונולדו להם 4 ילדים. בהמשך, עברה המשפחה לווירג'יניה.

יהדות בוסניה והרצגובינה ובמרכזה יהדות סרייבו חרבו בשואת יהודי יוגוסלביה, ועם הניספים נמנו 42 מבני משפחתה של פלורי. לאחר שבגרו ילדיה, במהלך שנות ה-80 של המאה ה-20, פתחה פלורי בקריירה מוזיקלית אותה הקדישה לשימור והנצחת מסורת השירה העממית בלאדינו. אריך הנגן הראשון שלה נקרא: Kantikas Di Mi Nona (מלאדינו: השירים של סבתי) ובו שרה שירים שלמדה מסבתה בילדותה. בהמשך הוציאה ארבעה אלבומים נוספים והופיעה במספר רב של קונצרטים. שני סרטים דוקומנטריים תיעדו את חייה והקריירה המוזיקלית שלה. ב-1993 יצא לאור ספרה: "ספר השירים של פלורי יאגודה – זכרונות מסרייבו".

הלכה לעולמה בינואר 2021 באלכסנדריה שבווירג'יניה והיא בת 97 שנים.

==לקריאה נוספת==
* Debby Levy, [https://books.google.co.il/books?id=HErBDwAAQBAJ&printsec=frontcover&dq=flory+jagoda&hl=iw&sa=X&ved=2ahUKEwjUpeqSuMvuAhVOilwKHU3fAJoQ6AEwAXoECAYQAg#v=onepage&q=flory%20jagoda&f=false The Key from Spain: Flory Jagoda and Her Music], Kar-Ben publishing inc, 

==קישורים חיצוניים==

* [https://www.loc.gov/item/webcast-6673/?fbclid=IwAR15NiJRpWd7qwqB4lzLNsmVqm-G5ryJghauqhuaYujD5JibWtzB0m-tex4 קונצרט חגיגי לקראת יום הולדתה ה-90 של פלורי יאגודה], באתר ספריית הקונגרס 
* [https://www.youtube.com/watch?v=0fHPK6CEN1k Flory Jagoda - Ocho Kandelikas], פלורי יאגודה בשיר החנוכה "שמונה נרות", באתר יו טיוב 
* [https://web.archive.org/web/20230822095511/https://www.washingtonjewishweek.com/flory-jagoda-champion-of-sephardic-music-dies-at-97/ Flory Jagoda, champion of Sephardic music, dies at 97], באתר washingtonjewishweek.com, 1 בפברואר 2021
* 

==הערות שוליים==

קטגוריה:סרייבו: אישים
קטגוריה:פולקלוריסטים יהודים
קטגוריה:יהודים בוסנים
קטגוריה:ניצולי השואה: קרואטיה
קטגוריה:מלחינות אמריקאיות
קטגוריה:מלחינות יהודיות
קטגוריה:מלחינים יהודים אמריקאים
קטגוריה:זמרות-יוצרות אמריקאיות
קטגוריה:זמרות-יוצרות יהודיות
קטגוריה:גיטריסטיות אמריקאיות
קטגוריה:גיטריסטים יהודים
קטגוריה:זמרים השרים בלאדינו
קטגוריה:זמרי פולק יהודים
קטגוריה:מוזיקאיות יהודיות אמריקאיות
קטגוריה:נגנים יהודים אמריקאים
קטגוריה:מלחינים יהודים יוגוסלבים
קטגוריה:אמריקאים ממוצא בוסני
קטגוריה:אמריקאיות שנולדו ב-1923
קטגוריה:אמריקאים שנולדו ב-1923
קטגוריה:אמריקאיות שנפטרו ב-2021
קטגוריה:אמריקאים שנפטרו ב-2021
אבודים ביונקרס (סרט)

אבודים ביונקרס (באנגלית: Lost in Yonkers) הוא סרט קולנוע אמריקאי משנת 1993, בבימויה של מרתה קולידג', עם ריצ'רד דרייפוס, מרסדס רוהל ואיירין וורת' בתפקידים הראשיים.

התסריט נכתב על ידי ניל סיימון והוא מבוסס על המחזה שלו "אבודים ביונקרס" שהועלה בברודוויי בהצלחה וזיכה אותו בפרס פוליצר. המחזה זכה בפרס טוני ומרסדם רוהל ואיירין וורת' זכו בפרס טוני לשחקנית הטובה ביותר בתפקיד ראשי.

==תקציר העלילה==
בקיץ 1942 מביא אדי קורניץ (אדי לאופר) את שני בניו, ארתור "ארטי" בן 13 (מייק דאמוס) וג'אקוב "ג'יי" בן 15 (בראד סטול) לגור אצל אימו בעיר יונקרס ליד ניו יורק. אשתו של אדי נפטרה לאחר מחלה קשה והוא נכנס לחובות וקבל משרה כסוכן נוסע ולכן היה עליו להביא את ילדיו לאימו.

הסבתא (איירין וורת') היא אישה אלמנה נכה צולעת ונזקקת למקל הליכה. לפרנסתה היא בעלת חנות ממתקים ובית קפה. הסבתא היא אישיות דומיננטית. אתה גרה בתה בלה (מרסדס רוהל), בת 36 שמתנהגת כילדה ומתחברת מיד עם שני הילדים שרמת המשכל שלהם היא כשלה.

בלה אוהבת סרטים רומנטיים, ארבע פעמים היא הלכה לראות את "ועתה, הנוסע" עם בטי דייוויס. היא מתאהבת בסדרן של בית הקולנוע, ג'וני. ג'וני (דייוויד סטראתיירן) סובל מפיגור שכלי קל, הוא גר עם הוריו ואינו יודע לקרא ולכתוב. למרות זאת בלה אוהבת אותו, רוצה להתחתן אתו ולהקים משפחה. הוא דוחה אותה כל הזמן בטענה של "לא היום".

בן נוסף הוא לואי (ריצ'רד דרייפוס), עבריין שמתעסק בגניבות ובשוד ונרדף על ידי העבריין "הארי הוליווד" (רוברט מירנדה) שרוצה לחסלו. הוא מתחבא בבית הסבתא ומתחבר לשני הנערים שעוזרים לו להסתתר ונהנים מסיפוריו.

בת נוספת היא גרטרוד "גרט" (סוזן מרסון) שגרה בבית משלה.

לבלה יש תוכנית להתחתן עם ג'וני ולפתוח אתו מסעדה בהשקעה של 5,000 דולר. היא אוזרת אומץ ומכנסת את כל המשפחה כדי להודיע להם זאת. היא נתקלת בהתנגדות עזה מצד האם ומצד לואי שמביע התנגדותו שתינשא למפגר. בלה פורצת בבכי ואומרת שכל רצונה להקים משפחה וללדת ילדים. לבסוף לואי מרחם עליה ונותן לה את הכסף מכספי השוד שלו. האמא נשארת אדישה. כאשר האמא חושבת שאת הכסף היא גנבה ממנה, בורחת בלה מהבית לג'וני אבל הוא מודיע לה כי אינו יכול/מסוגל להתחתן.

לאחר מספר ימים אצל אחותה גרט, חוזרת בלה כנועה לאימה. הילדים מסייעים ללואי להימלט מרודפיו והאב אדי מגיע ומחזיר אותם לניו יורק. לבסוף בלה עוזבת את הבית לפלורידה לבנות את עתידה רחוק מאימה השתלטנית.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|ריצ'רד דרייפוס
|לואי קורניץ
|
|-
|מרסדס רוהל
|בלה קורניץ
|
|-
|איירין וורת'
|סבתא קורניץ
|
|-
|דייוויד סטראתיירן
|ג'וני
|
|-
|מייק דאמוס
|ארטי קורניץ
|
|-
|בראד סטול
|ג'יי קורניץ
|
|-
|ג'ק לאופר
|אדי קורניץ
|
|-
|סוזן מרסון
|גרט קורניץ
|
|-
|רוברט מירנדה
|הוליווד הארי
|גנגסטר
|}

==קישורים חיצוניים==

* [https://www.youtube.com/watch?v=ECD8wOZf7XQ קדימון לאבודים ביונקרס], באתר יוטיוב

קטגוריה:סרטי 1993
קטגוריה:סרטי דרמה אמריקאיים
קטגוריה:סרטי קולומביה
קטגוריה:סרטי ריצ'רד דרייפוס
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי מחזות של ניל סיימון
יחסי אוסטרליה–וייטנאם

שרת החוץ האוסטרלית [[ג'ולי בישופ נפגשת עם ראש ממשלת וייטנאם בהאנוי, 2014]]
יחסי אוסטרליה–וייטנאם הם היחסים בין אוסטרליה לבין וייטנאם.

== היסטוריה ==
היחסים בין המדינות החלו ב כאשר הבריטית הקדישה תשומת לב למושבות באסיה, אולם הקולוניזציה הצרפתית שלאחר מכן של וייטנאם ניתקה כל קשר רשמי בין וייטנאם לאוסטרליה. עד סוף מלחמת העולם השנייה היחסים בין אוסטרליה לווייטנאם כמעט ולא התקיימו.<ref>https://alphahistory.com/vietnamwar/australian-involvement-in-vietnam/</ref>

=== מלחמת וייטנאם ותוצאותיה ===
החשש לאחר מכן מפני התפשטות קומוניסטית משך את אוסטרליה לקראת מלחמת וייטנאם, בה השתתפה אוסטרליה כחלק מהתערבות אנטי-קומוניסטית בווייטנאם כדי לסייע לדרום וייטנאם נגד צפון וייטנאם. אוסטרליה שלחה 50,000 חיילים נגד הקומוניסטים, אשר 520 מתוכם נהרגו. למלחמה הייתה השפעה עמוקה על החברה האוסטרלית.<ref>http://rslnsw.org.au/commemoration/heritage/the-vietnam-war</ref>

לאחר סיום מלחמת וייטנאם קלטה אוסטרליה הרבה פליטים וייטנאמים שנמלטו בעקבות נפילתה הכלכלית של המדינה ובידודה הפוליטי.<ref>https://www.nma.gov.au/defining-moments/resources/vietnamese-refugees-boat-arrival</ref> הפליטים הווייטנאמים היו הקבוצה הגדולה הראשונה של מהגרים שאינם אירופאים לאוסטרליה בעקבות הסרת מדיניות אוסטרליה הלבנה.<ref>https://www.sbs.com.au/news/the-vietnamese-refugees-who-changed-white-australia</ref>

== יחסים מודרניים ==
בסוף המלחמה הקרה ונורמליזציה של יחסי חוץ בווייטנאם, אוסטרליה התקרבה במהרה ליחסים עם וייטנאם ובסופו של דבר ביססה את היחסים בשנות התשעים. וייטנאם היא כיום אחת הכלכלות הצומחות ביותר בעולם, ושותפה אסטרטגית של אוסטרליה, שתיהן חברות ב-CPTPP ויעד פופולרי עבור האוסטרלים, שרבים מהם חיילים לשעבר במלחמת וייטנאם.<ref>https://www.smh.com.au/national/australian-vietnam-veterans-return-to-live-in-vietnam-20161209-gt7g54.html</ref> עם זאת, אוסטרליה היא גם אחת המדינות הערות ביותר לפגיעה בזכויות האדם בווייטנאם שנעשתה על ידי הממשלה הקומוניסטית במדינה.<ref>https://thediplomat.com/2015/03/australias-quiet-vietnam-diplomacy/</ref>

לאחרונה, וייטנאם נהפכה יותר ויותר לתומכת באוסטרליה נגד השפעה סינית גוברת ועמדות אגרסיביות בים סין הדרומי, שלעיתים עוררו כעסים מצד ממשלת סין על גישתה של אוסטרליה.<ref>https://www.abc.net.au/news/2018-04-20/south-china-sea-australian-warships-challenged-by-chinese/9677908</ref>

== נציגויות דיפלומטיות ==
* אוסטרליה מחזיקה בווייטנאם שגרירות בהאנוי וקונסוליה בהו צ'י מין סיטי.
* וייטנאם מחזיקה באוסטרליה שגרירות בקנברה.

==ראו גם==
* ביקור נו דין דיים באוסטרליה

==קישורים חיצוניים==

== הערות שוליים ==
אלון אופיר (כדורגלן)

אלון אופיר (נולד ב-28 באוקטובר 1973) הוא כדורגלן עבר ישראלי ששיחק בעמדת הקשר.

==ביוגרפיה==
אופיר החל קריירת הבוגרים שלו בהפועל אשדוד ב-1991. לאחר עונה עבר להפועל תל אביב ושם היה שחקן הרכב, וב-1995 שיחק בהופעת הבכורה של הקבוצה במפעלים האירופיים, כאשר שותף בצמד המשחקים נגד זימברו קישינב ממולדובה במסגרת גביע אופ"א. ב-1996 עזב את הקבוצה ושחק במספר קבוצות בליגה הראשונה, ובניהן מכבי פתח תקווה, מכבי תל אביב, מכבי הרצליה, הפועל ראשון לציון, בית"ר ירושלים, מועדון ספורט אשדוד, ובליגה השנייה במדי הפועל חיפה. ב-2003 הצטרף למכבי עירוני קריית גת וב-2004 להכח עמידר רמת גן לשתי עונות, לפני שפרש.

לאופיר 11 הופעות ושני שערים בנבחרת הצעירה.

אחיו של אופיר הם כדורגלני העבר יוסי אופיר ויניב אופיר.

==תארים==
;מכבי תל אביב
* גביע הטוטו: 1998/1999

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:אשדוד: כדורגלנים
קטגוריה:כדורגלני הפועל אשדוד
קטגוריה:כדורגלני הפועל תל אביב
קטגוריה:כדורגלני מכבי פתח תקווה
קטגוריה:כדורגלני מכבי תל אביב
קטגוריה:כדורגלני מכבי הרצליה
קטגוריה:כדורגלני הפועל ראשון לציון
קטגוריה:כדורגלני בית"ר ירושלים
קטגוריה:כדורגלני מועדון ספורט אשדוד
קטגוריה:כדורגלני הפועל חיפה
קטגוריה:כדורגלני מכבי קריית גת
קטגוריה:כדורגלני הכח עמידר רמת גן
קטגוריה:ישראלים שנולדו ב-1973
Up (שיר של קארדי בי)

Up (בעברית: למעלה) הוא סינגל שהוקלט על ידי הראפרית האמריקאית קארדי בי. השיר יצא לאור ב-5 בפברואר 2021, על ידי חברת התקליטים אטלנטיק רקורדס, כסינגל מתוך אלבום עתידי.<ref name="nme.com"></ref><ref></ref>

השיר קיבל מועמדות בטקס פרסי גראמי ה-64 בקטגוריה הביצוע הראפ הטוב ביותר.

== רקע וכתיבה ==
ב-7 באוגוסט 2020, הוציאה קארדי בי את הסינגל "WAP", שיתוף פעולה עם הראפרית מייגן די סטליון.<ref></ref> השיר זכה להצלחה עולמית והגיע למקום הראשון במספר מדינות, ביניהם אוסטרליה, קנדה ובריטניה.<ref></ref><ref></ref> הסינגל בילה בסך הכל ארבעה שבועות במצעד בילבורד הוט 100.<ref></ref> ב-1 באוקטובר 2020, נחשף כי קארדי בי כבר "מתכננת את הצעד הבא שלה". עם זאת, היא גם הבהירה שהיא לא רוצה להוציא מוזיקה בתדירות גבוהה מדי כדי לא להיכנע ללחץ של חברת התקליטים שלה ואמרה "אני מרגישה שאני לא אתן לחרא הזה להגיע אלי עד כדי כך שאני הולכת להוציא שיר שאני לא ממש מאוהבת בו רק בגללם".<ref></ref> ב-31 בינואר 2021, הודיעה קארדי בי כי תכריז על דברים חדשים יום למחרת.<ref></ref> יממה לאחר מכן חשפה את שם השיר לצד עטיפת הסינגל.<ref name="nme.com"/>

== ביקורות ==
בחודש יוני 2021 דירג בילבורד את השיר במקום ה-11 ברשימת "50 השירים הטובים ביותר בשנת 2021 עד כה".<ref></ref> מגזין Complex דירג את השיר במקום ה-14 ברשימת ״50 השירים הטובים ביותר לשנת 2021 (עד כה)״.<ref></ref>

== וידאו קליפ ==
הווידאו קליפ הנלווה שצולם לשיר בוים על ידי טאנו מוינו ופורסם בערוץ היוטיוב של קארדי בי ב-5 בפברואר 2021, בסמוך לצאת הסינגל עצמו.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!עולם
|5 בפברואר 2021
|הזרמת מוזיקה • הורדה דיגיטלית • תקליטור
|rowspan="2"|אטלנטיק רקורדס
|<ref></ref><ref></ref><ref></ref>
|-
!בריטניה
|12 בפברואר 2021
|רדיו להיטים עכשוויים
|<ref name=":1"></ref>
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי קארדי בי
קטגוריה:שירים באנגלית
קטגוריה:שירים שנכתבו על ידי קארדי בי
קטגוריה:וידאו קליפים שבוימו על ידי טאנו מוינו
קטגוריה:סינגלים שהגיעו למקום הראשון בבלגיה
קטגוריה:סינגלים שהגיעו למקום הראשון במצעד הבילבורד הוט 100
קטגוריה:שירי פלטינה כפולה בארצות הברית
קטגוריה:סינגלים בהוצאת אטלנטיק רקורדס
רובין הוד (חברה)

רובין הוד מרקטס (באנגלית: .Robinhood Markets, Inc) היא חברת שירותים פיננסיים אמריקאית, שבסיסה במנלו פארק שבקליפורניה.

רובין הוד מפעילה אפליקציה לשירותי ברוקר-דילר ללא עלות בפיקוח FINRA , רשומה בוועדה לניירות ערך ובורסות של ארצות הברית (SEC), וחברה בתאגיד להגנת משקיעים בניירות ערך . הכנסות החברה מגיעות משלושה מקורות עיקריים: ריבית שנצברת על יתרות המזומנים של הלקוחות, מכירת מידע על הזמנות לסוחרים בתדירות גבוהה (מדיניות שבגינה ה-SEC פתחה בחקירת החברה בספטמבר 2020) והלוואות שוליים. נכון לשנת 2021 היו לרובין הוד 31 מיליון משתמשים.

== היסטוריה ==
רובין הוד הוקמה באפריל 2013 על ידי ולדימיר טנב ובאיג'ו בהאט , שבנו בעבר פלטפורמות מסחר בתדירות גבוהה עבור מוסדות פיננסיים בניו יורק. שמה של החברה נובע ממשימתה "לספק לכולם גישה לשווקים הפיננסיים, ולא רק לעשירים".

החברה הציגה את האפליקציה בפומבי לראשונה ב-LA Hacks, ואז השיקה את האפליקציה באופן רשמי במרץ 2015.

נכון לינואר 2015, 80% מלקוחות החברה היו ילידי דור ה-Y וגיל הלקוחות הממוצע היה 26. 50% מהמשתמשים שביצעו סחר, משתמשים באפליקציה מדי יום ו-90% משתמשים באפליקציה מדי שבוע. נכון לשנת 2020 היו לרובין הוד 13 מיליון משתמשים.

באפריל 2017 גייסה רובין הוד 110 מיליון דולר לפי שווי של 1.3 מיליארד דולר שהוביל היזם הרוסי-ישראלי יורי מילנר מחברת Mail.Ru Group וקרן ההשקעות Thrive Capital. ב-10 במאי 2018, רובין הוד סגרה סבב מימון בסדרה D בסך 363 מיליון דולר בהובלת Mail.Ru Group. נכון למאי 2018 גייסה רובין הוד סכום של 539 מיליון דולר במימון הון סיכון, כאשר השווי האחרון עמד על 5.6 מיליארד דולר, בהשוואה לשווי הקודם של 1.3 מיליארד דולר.

בפברואר 2018 הודיעה החברה כי היא תעביר את המטה שלה מפאלו אלטו למטה לשעבר של מגזין "Sunset" במנלו פארק.

במאי 2019 פורסמו דיווחים מבלומברג וממקורות אחרים על חיפושיה של רובין הוד אחר מימון נוסף של 200 מיליון דולר, מה שעשוי להעריך את שווי החברה בטווח של בין 7 ל-10 מיליארד דולר. בנובמבר 2019 הודיעה רובין הוד על התרחבותה לבריטניה.

במהלך נפילת שוק המניות בשנת 2020 , המסחר ברובין הוד עלה. העלייה בשוק לאחר מכן יוחסה חלקית לסוחרי רובין הוד, אך מחקר הצביע על כך שלסוחרי רובין הוד היו השפעה יומיומית מועטה על המניות העיקריות.

במאי 2020 פורסם כי רובין הוד גייס הון סיכון של 280 מיליון דולר לפי שווי של 8.3 מיליארד דולר בהובלת סקויה קפיטל, וכעבור 3 חודשים, ב-17 באוגוסט, הודיעה החברה על סבב גיוס סדרה G בסך 200 מיליון דולר ממשקיע חדש, .D1 Capital Partners L.P.

ביולי 2021 החברה החלה להיסחר בנאסד"ק לפי שווי של כ-32 מיליארד דולר.

== קישורים חיצוניים ==

* 

==הערות שוליים==

קטגוריה:חברות אמריקאיות
קטגוריה:אפליקציות מובייל
קטגוריה:מסחר אלקטרוני
קטגוריה:עמק הסיליקון: חברות
קטגוריה:חברות שהוקמו בשנות ה-2010
.si

היא סיומת האינטרנט בסלובניה. היא מנוהלת על ידי ארנס, רשת האקדמיה והמחקר של סלובניה. בשנת 2010 אירח הרישום 80,000 שמות דומיינים.<ref name="eightyK"></ref> בשנת 2012 מספר זה עלה ל 100,000.<ref name="arnes-stats"></ref>

== פריצות דומיינים ==
Domain Hack ל- הם די פופולרים.

"סי" מתורגם גם מספרדית כ"כן". ה-TLD שימש כמה אתרים בשפה הספרדית. דוגמה בולטת לכך היא המפלגה הפוליטית המקסיקנית תנועת התחדשות לאומית, שאתר האינטרנט שלה נמצא באתר "morena.si".

== קישורים חיצוניים ==

* 
* [https://www.iana.org/root-whois/si.htm מידע אודות .si]
* [http://www.arnes.si/en/ ארנס]
* [http://www.registry.si/ אתר הרישום הרשמי של ] 
* [http://www.imenik-domen.com/ ספריה לא רשמית של תחומי ]
* [http://registerplus.si/ אתר רישום .si לא רשמי (סלובנית) – נתונים סטטיסטיים ותחומי שפג תוקפם]

==הערות שוליים==

קטגוריה:סלובניה: כלכלה
.sk

.sk היא סיומת האינטרנט בסלובקיה. היא מנוהלת על ידי :SK-NIC a.s.

SK-NIC הוא מנהל הדומיין .sk. הוא הוכר מאז אמצע שנות התשעים על ידי מנהל אזור הבסיס של ה- DNS, רשות המספרים המקובלים באינטרנט, כמנהל הממונה על. SK. <ref></ref>

SK-NIC הוא רישום הדומיין ברמה העליונה המצליח ביותר באירופה במעורבות גלויה של הקהילה שלה כמשווקים, עם למעלה מ -500 רשמים מוסמכים במקסימום בסלובקיה (ישנם רק שלוש רשומות ccTLD אחרות באזור אירופה עם למעלה מ 1000 רושמים, וכדוגמה יש רק יותר מ 40 רשמים בצ'כיה השכנה או 300+ בגרמניה, הדומיין הגדול ביותר בתחום הרישום). <ref></ref>

יש לו גם זמינות DNS של 100% מכיוון שהוא מנוהל על ידי SK-NIC. כל הצוות והטכנולוגיה המשמשים את SK-NIC, as, נמצאים בסלובקיה, שם היא פועלת בשיעור של 100% מהזמינות של DNS מאחר שהיא חברה בת בבעלות מלאה של הקבוצה העולמית CentralNic, הרשומה בבורסה בלונדון. <ref></ref>

CentralNic רכשה את SK-Nic מחברה פרטית בהולנד בדצמבר 2017. <ref></ref>

לפני הפיצול בשנת 1993 השתמשה צ'כוסלובקיה לשעבר בתחום .cs.

== קישורים חיצוניים ==

* 
* [https://www.iana.org/root-whois/sk.htm מידע]
* [http://www.gov.sk/ .gov.sk רשימת התחומים הממשלתיים]
* [https://medium.com/@Oskar456/stolen-sk-domain-717e070f6735 סיפורו של התחום הלאומי הסלובקי הגנוב]

== הערות שוליים ==

קטגוריה:סלובקיה: כלכלה
.sg

.sg היא סיומת האינטרנט בסינגפור. היא מנוהלת על ידי מרכז המידע ברשת הסינגפורית. ההרשמות עוברות באמצעות רשמים מוסמכים.

בשנת 2011 נרשמו לסינגפור שני תחומים בינלאומיים חדשים, המיועדים לשמות דומיין בשפות המקומיות. תחומים אלה הם (מקודד בשם .xn — yfro4i67o) ו- (מקודד כ- .xn — clchc0ea0b2g2a9gcd). <ref>[http://www.icann.org/en/topics/idn/fast-track/string-evaluation-completion-en.htm IDN ccTLD Fast Track String Evaluation Completion]</ref>

== סיומות אינטרנט משניות ==
* .com.sg - גופים מסחריים
* .net.sg - ספקי רשת ומפעילי מידע
* .org.sg - ארגונים במרשם האגודות
* .gov.sg - גופים ממשלתיים
* .edu.sg - מוסדות חינוך
* .per.sg - שמות דומיינים אישיים
* .sg - פתוח לכולם עם כתובת דואר חוקית בסינגפור
* . 新加坡 - אתרים סיניים
* .சிங்கப்பூர் - לאתרי בטמילית

== סטטיסטיקה ==
נכון ליולי 2020 היו 184,282 דומיינים רשומים מסוג .sg.<ref name="sgnic_stats"></ref>

== קישורים חיצוניים ==

* 
* [https://www.iana.org/root-whois/sg.htm IANA .sg מי זה מידע]
* [https://www.webcitation.org/5mpuHGJF9?url=http://www.nic.net.sg/ מרכז המידע ברשת הסינגפורית]
* [https://web.archive.org/web/20140822052806/http://www.nic.net.sg/accredited-registrars רשם מרכז המידע של רשת סינגפור]

== הערות שוליים ==

קטגוריה:סינגפור: כלכלה
sv:Toppdomän#S
.мон

.мон היא סיומת האינטרנט במונגוליה. היא מנוהלת על ידי רישום MN, Datacom. שם התחום מורכב מהעיצורים בשלוש האותיות הראשונות של שם המדינה. הרישום .МОН מופעל על פי מודל הרישום העבה. נדרשים אנשי קשר ניהוליים, חיובים, טכניים ורשומים. בשנת 2012 נרשם דומיין עליון חדש למונגוליה, המיועד לשמות דומיין בשפה המונגולית. ההרשמות לדומיין נפתחו במאי 2014. <ref>[http://io89.pl.tl/-.-%26%231084%3B%26%231086%3B%26%231085%3B.htm Кірыліца ў сеціве - .мон ]</ref> האתר הראשון [http://мон.мон http: //мон.мон] החל לפעול במהלך אותו חודש.

== ראו גם ==
* .mn

== קישורים חיצוניים ==
* [https://www.google.by/search?dcr=0&q=site%3A.мон&oq=site%3A.мон&gs_l=psy-ab.3...11462.11814.0.12101.0.0.0.0.0.0.0.0..0.0....0...1.1.64.psy-ab..0.0.0....0.qe4jhyL8Ons אתר עם.] [https://www.google.by/search?dcr=0&q=site%3A.мон&oq=site%3A.мон&gs_l=psy-ab.3...11462.11814.0.12101.0.0.0.0.0.0.0.0..0.0....0...1.1.64.psy-ab..0.0.0....0.qe4jhyL8Ons мон]

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מונגוליה: כלכלה
סוחאר

סוחאר (בערבית: صُحَار) היא עיר לחוף מפרץ עומאן בעומאן, המשמשת כבירת המחוז אל-באטנה צפון . באזור העיר, נמצאים אוניברסיטת סוחאר , נמל סוחאר ובית החולים סוחאר .

== היסטוריה ==

== נמל סוחאר ==

== גאוגרפיה ==
העיר ממוקמת כ-190 ק"מ מבירת עומאן, מסקט.

== אקלים ==
הטמפרטורה הממוצעת היא 31 מעלות צלזיוס. החודש הכי חם הוא אוגוסט (36 מעלות צלזיוס), והחודש הקר ביותר הוא ינואר (22 מעלות צלזיוס). כמות המשקעים הממוצעת היא 161 מילימטרים בשנה. חודש אפריל הוא החודש שיש בו הכי הרבה גשם (41 מ"מ גשם), וחודש ינואר הוא החודש שיש בו הכי פחות גשם (1 מ"מ גשם).

== תנועה ותחבורה ==
העיר נמצאת ליד הכבישים הלאומיים 1 ו-8. בנוסף, באזור העיר נמצא נמל התעופה סוחאר .

== קישורים חיצוניים ==

* 
* 

== הערות שוליים ==

קטגוריה:עומאן: ערים
קטגוריה:הים הערבי: ערי נמל
אל-בוריימי

אל-בוריימי (בערבית: ٱلْبُرَيْمِي; בתעתיק מדויק: אַלְבֻּרַיְמִי) היא עיר בעומאן, המשמשת כבירת המחוז אל-בוריימי .

== גאוגרפיה ==
העיר ממוקמת כ-277 ק"מ מבירת עומאן, מסקט. בנוסף, העיר נמצאת ליד גבול איחוד האמירויות הערביות–עומאן.

== אקלים ==
הטמפרטורה הממוצעת היא 28 מעלות צלזיוס. החודש הכי חם הוא אוגוסט (37 מעלות צלזיוס), והחודש הקר ביותר הוא ינואר (17 מעלות צלזיוס). כמות המשקעים הממוצעת היא 92 מילימטרים בשנה. חודש ינואר הוא החודש שיש בו הכי הרבה גשם (20 מ"מ גשם), וחודש נובמבר הוא החודש שיש בו הכי פחות גשם (0 מ"מ גשם).

== קישורים חיצוניים ==

== הערות שוליים ==

קטגוריה:עומאן: ערים
דולאג 183

דולאג 183 (בגרמנית: Dulag 183, השם המלא – Durchgangslager 183, "מחנה מעבר 183"), היה מחנה מעבר לשבויי מלחמה, שהקימה גרמניה בשאבאץ שבמזרח סרביה.

המחנה נפתח בספטמבר 1941. מטרתו העיקרית של מחנה זה הייתה לאסוף ולהעביר אסירי מלחמה, אך גם פרטיזנים ובני משפחותיהם הוחזקו בו בשבי. בנוסף, המחנה שימש להחזקתם של יהודים וצוענים לפני השמדתם, וביניהם רבים מקהילת שאבאץ (פרשת קלאדובו-שאבאץ) ויהודים שברחו מאוסטריה.

כשלוש שנים לאחר פתיחתו, בספטמבר 1944, נסגר המחנה. בנוסף ליהודים ולצוענים שנמנו על קורבנותיו של מחנה זה, ככל הידוע, הושמדו בדולאג 183 או הועברו בו לפני השמדה 5,475 בני אדם.

==הערות שוליים==

קטגוריה:מחנות ריכוז ביוגוסלביה
קטגוריה:שואת יהודי יוגוסלביה
קטגוריה:שואת יהודי אוסטריה
בית המשפט!

בית המשפט (באנגלית: All Rise) היא סדרת דרמה משפטית אמריקאית, שנוצרה על ידי גרג ספוטיסווד. הסדרה עוקבת אחר חייה של השופטת לולה קרמייקל ואחרי חייהם האישיים של שופטים, תובעים וסנגורים ציבוריים שעובדים איתה בבית משפט בלוס אנג'לס.

בחודש מאי 2021, הסדרה בוטלה לאחר שתי עונות, לפני שחודשה לעונה שלישית על ידי ערוץ OWN בספטמבר. העונה השלישית צפויה לעלות לשידור ב-7 ביוני 2022.

== שחקנים ==
=== שחקנים ראשיים ===
* סימון מיסיק כשופטת לולה קרמייקל, שופטת חדשה ואידיאליסטית בבית המשפט העליון במחוז לוס אנג'לס, תובעת לשעבר. לולה נשואה לסוכן ה-FBI רובין, וילדם הראשון נולד בעונה השנייה.
* וילסון בתל כסגן התובע המחוזי מארק קלן, חבר פרקליטות מחוז לוס אנג'לס וחברה הטוב ביותר של לולה קרמייקל. מארק נמצא בקשר עם איימי קווין.
* ג'סיקה קמאצ'ו בתפקיד אמילי לופז (אמילי לופז-בטיסטה לשעבר), חברת משרד הסנגוריה הציבורית של מחוז לוס אנג'לס הנמצאת בתהליך גירושין מבעלה שכנגדו יש לה צו הרחקה. יצאה בעבר עם לוק ווטקינס. היא ולוק נפרדו כתוצאה ממחאת Black Lives Matter.
* ג'יי אלכס ברינסון כסגן השריף לוק ווטקינס
* רותי אן מיילס בתפקיד שרי קנסקי, עוזרת שופטת מנוסה שמלווה את השופטת החדשה לולה קרמייקל למרות השוני הגדול ביניהן.
* לינדזי מנדז בתפקיד שרה קסטילו, קלדנית בית משפט וחברה של אמילי לופז.
* מארג הלגנברגר כשופטת ליסה בנר, שופטת ותיקה והמנטורית של לולה כרמייקל.
* לינדזי גור בתפקיד איימי קווין. סנגורית פלילית חזקה שחולקת היסטוריה מסובכת עם מארק ואחר כך גם הופכת לחברתו. איימי עוזבת את משרד עורכי הדין שלה כדי להצטרף למשרד עורכי הדין של רייצ'ל.
* אודרי קורסה בתפקיד סמנתה פאוול, פקידה במשרד ד.א. במחוז לוס אנג'לס שעובדת עם מארק ולוק. ונמצאת בקשר רומנטי עם לוק.
* רג'י לי בתפקיד התובע המחוזי תומאס צ'וי, הבוס של מארק.

=== שחקנים אורחים ===
* קולין פורד בתפקיד בילי ווב
* ברנדה סטרונג בתפקיד ז'אן רובנשטיין-פרוסט, חברתו לשעבר של השופט בנר.
* טיילר ברנהרדט כג'סי פרוסט
* קוי סטיוארט - דריוס מור
* מייקל פרובוסט - פול לארסון
* אנתוני דניסון - ויק קאלן

==קישורים חיצוניים==
* 

קטגוריה:מגפת הקורונה בטלוויזיה
קטגוריה:תוכניות טלוויזיה שמתרחשות בלוס אנג'לס
קטגוריה:האחים וורנר: סדרות טלוויזיה
קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:אולפני CBS: תוכניות וסדרות
קטגוריה:CBS: תוכניות וסדרות
לונדון ליונס

לונדון ליונס (באנגלית: London Lions) היא קבוצת כדורסל אנגלית, המשחקת בליגת העל הבריטית ושיחקה בעבר גם בליגת האלופות של פיב"א וביורוקאפ.

== המועדון ==
לונדון ליונס נוסדה בשנת 1977 מאז השתתפה בכל העונות של ליגת העל הבריטית. בין 2020 ל-2024 השתתפה הקבוצה בליגת האלופות של פיב"א (עונה אחת, בה לא העפילה משלב המוקדמות) וביורוקאפ (שתי עונות, באחרונה הגיעה לשלב חצי הגמר בו הודחה). ב-2024 הודחה הקבוצה מהיורוקאפ עקב בעיות כלכליות.

=== אולם ביתי ===
אולמה הביתי של לונדון ליונס הוא קופר בוקס המכיל 6,000 מקומות.

== סגל שחקנים ==

== שחקני עבר מפורסמים ==
* אנטון שוטבין

== קישורים חיצוניים ==

* 

* [https://www.israelhayom.co.il/article/787587 כתבה באתר ישראל היום על חתימת אנטון שוטבין כתב: יעקב מאיר]

==הערות שוליים==

קטגוריה:קבוצות כדורסל
קטגוריה:לונדון: מועדוני ספורט
גן החיות של טביליסי

הפארק הזואולוגי של טביליסי (בגאורגית: თბილისის ზოოლოგიური პარკი) הוא גן החיות הוותיק והגדול ביותר בגאורגיה, הנמצא בעיר הבירה טביליסי. הגן נוסד בשנת 1927. בשנת 2015 נפגע הגן קשות כתוצאה משיטפון שהותיר רבים מתושביו מתים או חופשיים.

==היסטוריה==
גן החיות של טביליסי הוקם על פי החלטת מועצת העיר טביליסי ב־10 בפברואר 1927. הוא תוכנן על ידי קבוצה של מומחים גאורגיים ורוסים. גן החיות הורחב עוד יותר בשנות ה-30. בתחילה הגן החיות כלל 4 חלקים: בעלי חיים שסביבת חייהם היא בקווקז; פאונה של ברית המועצות; חיות אקזוטיות ובעלי חיים חקלאיים. שיא פריחתו של הגן הייתה בשנות השבעים, תקופה בה היווה ביתם של יותר מ-1,000 בעלי חיים ונהנה מיותר מ-500,000 מבקרים בשנה. גן החיות, שנשען במידה רבה על מימון של העירייה, סבל מקיצוצים קשים שנבעו מהקריסה הכלכלית והתסיסה החברתית שפגעו במדינה לאחר התפרקות ברית המועצות. נציג החברה העולמית להגנת בעלי חיים , ניל טרנט, דיווח בשנת 1993 כי יותר ממחצית החיות בגן החיות מתו מרעב או מקור מאז 1991.

גן החיות חווה תחייה מסוימת לקראת סוף העשור הראשון של המאה ה-21. אקווריום ציבורי, הראשון מסוגו בקווקז, נפתח בשנת 2007. בשנת 2012 החליטה ממשלת טביליסי להעביר את גן החיות ממרכז העיר למתחם זואולוגי ובילוי הסמוך לים של טביליסי, מאגר גדול בפאתיה המזרחיים של העיר. מחסור במימון, הוביל לדחיית המעבר וגן החיות נשאר במקומו הישן. ב-14 ביוני 2015 הציף הנהר את גן החיות. כמה מתושביו מתו, בעוד בעלי חיים רבים ששרדו, כמו היפופוטם, אריות, נמרים, דובים וזאבים, ברחו לרחובות. כמה בעלי חיים נלכדו, אך אחרים נורו על ידי כוחות החירום. בסך הכל איבד גן החיות כמעט מחצית מתושביו.

==קישורים חיצוניים==

* 

==הערות שוליים==

קטגוריה:טביליסי: תרבות
טביליסי
טביליסי
מיילס סנדרס

מיילס סנדרס (באנגלית: Miles Sanders; נולד ב-1 במאי 1997) הוא שחקן פוטבול, המשחק בקבוצת פילדלפיה איגלס שבליגת ה-NFL, בעמדת הרץ האחורי.

סנדרס נבחר על ידי פילדלפיה איגלס בסיבוב השני של דראפט ה-NFL בשנת 2019 לאחר ששיחק פוטבול מכללות בשביל אוניברסיטת המדינה של פנסילבניה.

== קריירה ==
סנדרס שיחק במדי קבוצת הפוטבול של אוניברסיטת המדינה של פנסילבניה בשנים 2016–2018. בשנתיים הראשונות שלו בקבוצה, הוא לא קיבל הרבה דקות משחק מכיוון שהרץ האחורי השני של הקבוצה, סקוואן בארקלי, שיחק מצוין והיה יותר מנוסה מסנדרס. בשנת 2018, לאחר עזיבתו של בארקלי לליגת ה-NFL, סנדרס נבחר להיות הרץ האחורי המוביל של הקבוצה והראה ביצועים מרשימים.
{| class="wikitable"
|+ביצועי סנדרס במדי פנסילבניה
!שנה
!משחקים ששוחקו
!ניסיונות ריצה
!יארדים בריצה
!ממוצע יארדים לריצה
!טאצ'דאונים בריצה
|-
|2016
|13
|25
|184
|7.4
|1
|-
|2017
|12
|31
|191
|6.2
|2
|-
|2018
|13
|220
|1274
|5.8
|9
|-
|סה"כ
|37
|276
|1649
|6.0
|12
|}
בדראפט ה-NFL של 2019, סנדרס נבחר על ידי פילדלפיה איגלס (שנמצאת באותה מדינה כמו האוניברסיטה ששיחק עבורה) בסיבוב השני במקום ה-53.
סנדרס בעונת 2019 נגד וושינגטון
בעונת 2019, סנדרס ערך את הופעתו הראשונה נגד וושינגטון פוטבול טים ורץ לאורך 25 יארדים בניצחון של קבוצתו בתוצאה 27–32. בפלייאופס של אותה עונה נגד סיאטל סיהוקס, סנדרס רץ לאורך 69 יארדים בהפסד של קבוצתו בתוצאה 9–17.

בעונת 2020, סנדרס פספס את משחקו הראשון בעונה בשל ניתוח שנאלץ לעבור. בשבוע שלאחר מכן, סנדרס רץ לאורך 131 יארדים וכבש טאצ'דאון אחד בהפסד של קבוצתו ללוס אנג'לס ראמס בתוצאה 19–37.

לאחר ביצועיו המרשימים בעונת 2020, סנדרס נבחר למשחק הפרו בול של אותה עונה.
{| class="wikitable"
|+ביצועי סנדרס במדי פילדלפיה איגלס בעונה הסדירה
!שנה
!משחקים ששוחקו
!ניסיונות ריצה
!יארדים בריצה
!ממוצע יארדים לריצה
!טאצ'דאונים בריצה
|-
|2019
|16
|179
|818
|4.6
|3
|-
|2020
|12
|164
|867
|5.3
|6
|-
|סה"כ
|28
|343
|1,685
|4.9
|9
|}

==קישורים חיצוניים==

קטגוריה:שחקני פילדלפיה איגלס
קטגוריה:שחקני פוטבול: רצים אחוריים
קטגוריה:בוגרי אוניברסיטת המדינה של פנסילבניה

קטגוריה:אמריקאים שנולדו ב-1997
גרטרוד שטאט

גרטרוד שטאט (בגרמנית: Gertrud Staats; 1859 – 1938) הייתה ציירת גרמניה ומייסדת האיגוד האמנים השלזיים. היא הייתה ידועה בציורי הנוף שלה.

== ביוגרפיה ==
שטאט נולדה ב-21 בפברואר 1859 בורוצלב. היא קיבלה את הכשרתה הראשונה מאת אדולף דרסלר היא למדה גם אצל הנס גודה ופרנץ סקרבינה בברלין. היא הייתה מהאמנים המוכרים מ"דכאו החדשה" כולל אדולף הלצל ולודוויג דיל. שטאט שילבה את סגנונות הריאליזם הרומנטי, האימפרסיוניזם, האר נובו והאקספרסיוניזם.

היא הציגה את ציוריה בברלין בין השנים 1881 עד 1912, ובמינכן בין השנים 1888 ועד שנת 1908. כמו כן הציגה בווינה, דרזדן, המבורג, ברמן, גדנסק וביטום.

שטאט הציגה את עבודותיה בארמון האמנויות היפות ובבניין האישה בתערוכה הקולומביאנית העולמית בשנת 1893 בשיקגו, אילינוי.

בשנת 1902 הקימה שטאט את איגוד האמנים השלזיים (Vereinigung Schlesischer Kűnstlerinnen).

בתחילת המאה העשרים נחשבה שטאט לאחת מציירי הנוף השלזיים הגדולים.

לאחר מלחמת העולם הראשונה היא העבירה את המיקוד שלה מציור נוף לציור פרחים ודומם.

שטאט נפטרה ב-21 ביוני 1938 בורוצלב.

== גלריה ==
<gallery mode=packed heights="190px" >
File:Gertrud Staats Landschaft.jpg|נוף

File:Gertrud Staats - Footbridge over woodland stream.jpg|גשר על ערוץ
File:Gertrud Staats - Bords de rivière.jpg|גדות הנהר
</gallery>

== קישורים חיצוניים ==

== הערות שוליים ==

קטגוריה:ציירות גרמניות
קטגוריה:ציירים גרמנים
קטגוריה:גרמניות שנולדו ב-1859
קטגוריה:גרמנים שנולדו ב-1859
קטגוריה:גרמניות שנפטרו ב-1938
יחסי ניו זילנד – פולין

שגרירות פולין בוולינגטון
יחסי ניו זילנד–פולין הם היחסים הדיפלומטיים שבין ניו זילנד ופולין. שתי המדינות כוננו יחסים ב-1 במרץ 1973.

== היסטוריה ==
שני התושבים הראשונים של פולין שהגיעו לניו זילנד ליוו את קפטן ג'יימס קוק במסעו השני לאוקיינוס השקט בשנת 1772.

בשנות ה-30, היחסים הדיפלומטיים בין ניו זילנד לפולין התנהלו דרך לונדון.

במהלך מלחמת העולם השנייה לחמו חיילים ניו זילנדים לצד עמיתיהם הפולנים במהלך קרב בריטניה וקרב מונטה קאסינו באיטליה. בשנת 1944 התיישבו בניו זילנד למעלה מ-700 ילדים פולנים (בעיקר יתומים) ו-103 מבוגרים. רוב הפליטים שרדו את גירושם לברית המועצות ונמלטו לניו זילנד דרך איראן והתיישבו באי הצפוני של ניו זילנד. בתום המלחמה הושבו לניו זילנד למעלה מ-200 חיילים לשעבר ו-700 פליטים מפולין.

ב-1 במרץ 1973, ניו זילנד ופולין כוננו רשמית יחסים דיפלומטיים. בתחילה, היחסים בין שני העמים היו מוגבלים במהלך המלחמה הקרה. בשנת 2004 הצטרפה פולין לאיחוד האירופי ופתחה שגרירות בוולינגטון. באפריל 2005 ביקרה ראש ממשלת ניו זילנד הלן קלארק ביקור רשמי בפולין ופתחה את שגרירות ניו זילנד בוורשה. היא ראש ממשלת ניו זילנד היחיד שביקר במדינה. במאי 2008 נחתם הסכם תוכנית אשרת חופשת עבודה בין שתי המדינות. במרץ 2013, שתי המדינות חגגו 40 שנה ליחסים דיפלומטיים. שר החוץ הפולני רדוסלאב סיקורסקי הגיע לביקור בניו זילנד כדי להנציח את כינון היחסים הדיפלומטיים.

== סחר ==
בשנת 2018, המסחר הכולל בין שתי המדינות הסתכם ב-270 מיליון דולר. הייצוא העיקרי של ניו זילנד לפולין כולל: פילה, צמר, ברזל ופלדה וחלקיהם. הייצוא העיקרי של פולין לניו זילנד כולל: משאיות וטנדרים, מכונות קציר, טלפונים וטלפונים ניידים. באפריל 2005 נחתם הסכם מיסוי כפול בין שתי המדינות.

==קישורים חיצוניים==

== הערות שוליים ==
ינלנה

ינלנה (בנורווגית: Innlandet) הוא מחוז בנורווגיה שהוקם ב-1 בינואר 2020, כתוצאה ממיזוג שני המחוזות אופלנד והדמרק. שטחו של המחוז הוא 52,113 קמ"ר, מה שהופך אותו למחוז השני בגודלו בנורווגיה אחרי מחוז טרומס ופינמרק.

במחוז ינלנה יש 46 נפות.

בשטחו של המחוז נמצא רנדספיור, האגם הרביעי בגודלו בנורווגיה.

== ראו גם ==
* אופלנד (נורווגיה)
* הדמרק
* מחוזות נורווגיה

==קישורים חיצוניים==

* 

== הערות שוליים ==

קטגוריה:נורווגיה: מחוזות
קטגוריה:מזרח נורווגיה: מחוזות